laion/Wikipedia-Exotic huggingface dataset:
פאדבורג

פאדבורג (בדנית: Padborg) היא העיירה הדרומית ביותר בדנמרק. היא שייכת למחוז סודדנמרק. נכון לשנת 2022, בעיירה מתגוררים מעל 4,300 תושבים. העיירה ממוקמת בקצה הדרומי של דנמרק, בדרום חצי האי יוטלנד, העיירה היא עיירת גבול – בדרומה חולף גבול גרמניה–דנמרק (אנ') ומעבר לו נמצאת העיר פלנסבורג, העיר הצפונית בגרמניה, השייכת למדינת שלזוויג־הולשטיין. פלנסבורג פירת' (אנ'), המפרץ המערבי ביותר של הים הבלטי, נמצא כ־3.5 קילומטרים מזרחית לעיירה. היא נמצאת כ־90 קילומטרים מדרום־מזרח לעיר אסביירג וכ־97 קילומטרים דרומית לוויילה, בירת המחוז. עד שנת 1920 נכללה פאדבורג בשטחה של הקיסרות הגרמנית, אך בעקבות תבוסתה של הקיסרות הגרמנית במלחמת העולם הראשונה, ביקשה ממשלת דנמרק מוועידת ורסאי לערוך משאל עם במחוז שלזוויג, שהבעלות עליו הייתה שנוייה במחלוקת. משאלי העם במחוז שלזוויג (אנ') נערכו ב־10 בפברואר וב־14 במרץ 1920. לאחר ספירת התוצאות נערכו ועידות אשר קבעו סופית את קו הגבול בין המדינות, כך שהוא עובר בין פאדבורג לפלנסבורג. בעיירה ממוקמת תחנת רכבת אשר מהווה תחנת קצה בקו פאדבורג–קופנהגן. תחנה זו מחברת את מערך פסי הרכבת הדניים עם מערך פסי הרכבת הגרמניים. העיירה מחוברת לרשת הכבישים הדנית, והכבישים העוברים בה מחוברים גם לרשת הכבישים הגרמנית ולאוטובאן בפרט. בעיירה ממוקם אזור תעשייה המיועד כמעט במלואו לצורכי שטעון ותעבורה באמצעות משאיות, זאת עקב מיקומה החשוב בקרבת הגבול עם גרמניה. בקרבת העיירה ממוקמים גם מוזיאון מלחמה וחקלאות ומסלול מרוצים. מדיה וקבצים בנושא פאדבורג בוויקישיתוף The Mobile Statbank - Population, Statistics Denmark (בדנית), אוכלוסייה ביישובי דנמרק, באתר Statistics Denmark
ניאיאמה

ניאיאמה (ביפנית: 新居浜市) היא עיר במחוז אהימה שביפן. אוכלוסיית העיר בשנת 2022 משוערת בכ-116,000 תושבים החיים ב-57,700 משקי בית, מה שהופך אותה לעיר השלישית בגודלה במחוז. שטח העיר הוא כ-234.5 קילומטרים רבועים. ניאיאמה ממוקמת באזור הצפון-מרכזי של האי שיקוקו, במזרח מחוז אהימה. ניאיאמה מוקפת בהרים מדרום, מערב וממזרח, והים הפנימי של סטו מצפון. התפתחות האוכלוסייה לאורך השנים: 1920 - 49,414 1930 - 61,406 1940 - 88,639 1950 - 88,639 1960 - 117,317 1970 - 126,992 1980 - 132,736 1990 - 129,467 2000 - 125,814 2010 - 121,784 בשנת 1744 נפתח באזור מכרה נחושת נפתח. הכפר עצמו הוקם לאחר רסטורציית מייג'י ב-15 בדצמבר 1889. הכפר קיבל מעמד של עיר ב-1 בינואר 1908. ב-3 בנובמבר 1937 מספר כפרים אוחדו עם ניאיאמה. ניאיאמה מנוהלת באמצעות מודל ראש עיר-מועצה עם ראש עיר שנבחר ישירות ומועצה המונה 26 חברים. מבחינה לאומית, העיר היא חלק מהמחוז השלישי של מחוז אהימה של בבית הנבחרים של הפרלמנט היפני. מדיה וקבצים בנושא ניאיאמה בוויקישיתוף האתר הרשמי של ניאיאמה (ביפנית) אתר האינטרנט הרשמי של ניאיאמה (ביפנית) ניאיאמה, באתר אנציקלופדיה בריטניקה (באנגלית) ניאיאמה, ברשת החברתית פייסבוק ניאיאמה, ברשת החברתית אקס (טוויטר)
פרידייש היידו

פרידייש היידו (במקור וייסהאוז, בהונגרית: Hajdu Frigyes; בלקאן, 6 באוגוסט 1873 – גיולה, 29 ביוני 1944) היה סופר, חבר האספה הלאומית של הונגריה (חבר פרלמנט) יהודי-הונגרי, מתרגם ספרותי, מבקר ספרות, אחד המנהיגים האינטלקטואלים של היהודים בעלי התרבות ההונגרית בטרנסילבניה. פרידייש וייסהאוז נולד במשפחה יהודית בעלת אדמות. הוריו היו דיולה וייסהאוז ופאני וייס. הוא השלים את לימודיו בבית הספר התיכון בנירג'האזה ולאחר מכן קיבל תואר במשפטים בבאוניברסיטת בודפשט (כיום שמה אוניברסיטת אטווש לוראנד). כעורך דין מתמחה השתתף בתנועות נוער הפרוגרסיביות. בשנת 1894, הוא עבר לטמשוואר, שם פתח משרד עורכי דין. הוא הקים ב-1903 את השופר המקומי של "מפלגת העצמאות של 1848", ה"טמשוואר היראלפ" (Temesvári Hírlap) יחד עם גאשפאר מוּט וסילארד סטורה, שבו פרסם את מאמריו, מחקריו, זיכרונותיו ותרגומי השירה שלו בנושאים כלכליים, פוליטיים ותרבותיים עד שהעיתון פסק להופיע (1939). הוא היה מיודד עם דיולה יוסט ולאיוש הולו, חסידי הרפורמות הרדיקליות הבורגניות. כפסגת הקריירה הפוליטית שלו, הוא זכה במושב פרלמנטרי מטעם נפת פאצ'ט בבחירות לפרלמנט ההונגרי בשנת 1906. לאחר מלחמת העולם הראשונה לקח חלק פעיל בעבודתו של הארגון האזרחי שהוקם בטמשוואר ב-1920, אשר ראה בתפקידו "להבטיח חירויות, לתקן חיסרונות משפטיים, הפרה או קיצור של זכות משפטית ולהגיב על עוולות". הוא תמך בהקמת הסניף המקומי של המפלגה ההונגרית הלאומית וקיבל תפקידים בהנהגתה מ-1922. היידו נשא נאום בטקס הפתיחה של "הבית ההונגרי" (Magyar Ház - 1930), ארגן סדרה של הרצאות סוציולוגיות בחסות ה-Institutul Social Banat–Crişana, שנוסד ב-1932, והציג במועדון את "אנדרה אדי והנשים". תרגומיו לשירת הורטיוס, יובנאליס, ניקולאוס לנאו, אוטו אריך הארטלבן וריכרד דהמל פורסמו כבר בשנים שלפני מלחמת העולם הראשונה ואחרי 1919 על ידי ה"טמשוואר הירלאפ" ו"עיתון התיאטרון" (Szinházi Újság), ואחר כך ב"ארד סזון" (1920). רבים מהמחקרים ההיסטוריים והספרותיים שלו פורסמו גם בעיתונים יומיים. הוא שרד בחלק משואת יהודי הונגריה, אך ב-29 ביוני 1944 שם קץ לחייו בבית החולים בדיולה. קברו נמצא בבית הקברות היהודי בדיולה. Romániai magyar irodalmi lexikon: Szépirodalom, közírás, tudományos irodalom, művelődés II. (G–Ke). Főszerk. Balogh Edgár. Bukarest: Kriterion. 1991. ISBN 973-26-0212-0 לקסיקון יהודי הונגרי. 1929. עורך פטר אויווארי. גישה מקוונת Életrajza az 1906-1910-es országgyűlés almanachjában (ביוגרפיה שלו באלמנך של הפרלמנט ההונגרי) Az engedélyt tartalmazó BM rendelet száma/évszáma: 11970/1895. Forrás: MNL-OL 30794. mikrofilm 1025. kép 1. karton. Névváltoztatási kimutatások 1895. év 15. oldal 40. sor "Születési bejegyzése a balkányi izraelita hitközség születési akv. 18/1873. folyószáma alatt". "Halotti bejegyzése a gyulai polgári halotti akv. 338/1944. folyószáma alatt". "Gyulai zsidó temető adatbázis (Magyar Nemzeti Levéltár Békés Megyei Levéltára)".
Silent Hill

Silent Hill הוא שיר של הראפרים האמריקאים קנדריק לאמאר וקודאק בלאק. הוא נשלח לרדיו הקצבי העכשווי והרדיו האורבני העכשווי באמצעות PGLang, טופ דואוג אנטרטיינמנט, אפטרמת' אנטרטיינמנט ואינטרסקופ רקורדס כסינגל הראשון בארצות הברית מתוך אלבום האולפן החמישי של לאמאר, Mr. Morale & the Big Steppers, ב-31 במאי 2022. השיר הופק על ידי בוי-1דה, סאונווייב וג'האן סוויט, עם הפקה נוספת של ביץ' נויז. מבקר המוזיקה קיאן-סיאן ויליאמס מ-NME חש כי לאמאר קיבל השראה מ"סגנון הראפ המשוחרר" של בן דודו, הראפר והמפיק האמריקאי בייבי קים, המודגש ב"קולו ה'מונפש' של קנדריק שכולנו אוהבים" בפזמון. מתיו טראמל מפיצ'פורק נזכר בהופעת האורח של דה-בייבי ומרילין מנסון בשירו של קניה וסט, "Jail pt. 2", מתוך אלבומו העשירי של וסט Donda, בשל מעורבותו של קודאק בלאק בשיר, והסביר כי "לא ברור האם נוכחותו נועדה להוכיח גאולה או קרבה מוזיקלית". ג'ף איהאזה מרולינג סטון ציין מנגד ש"בידיו של כמעט כל הראפר אחר, השיר לא ייראה כמו שום דבר אלא כחיקוי לפלייבוי קרטי, אבל קנדריק מצא שטח חדש וחזר על אופקים לא נחקרים" ו"הוא מנסה בערך שלושה קצבים שונים לפני שקודאק בלאק, האורח המושלם למקצב, מגיע כדי להעביר מקרה בוחן על הראפ המלודי". קנדריק דאקוורת', ביל קפרי, מתיו סמואלס, מארק ספירס, ג'האן סוויט, מתיו שייפר, ג'וני קוסיץ', ג'ייק קוסיץ' Navjosh (21 במאי 2022). "Kendrick Lamar Picks 'Silent Hill' Feat. Kodak Black As First Single From 'Mr. Morale'". HipHop-N-More. נבדק ב-21 במאי 2022. {{cite web}}: (עזרה) A., Aron (20 במאי 2022). "Kendrick Lamar Chooses First Single Off Of "Mr. Morale & The Big Steppers"". HotNewHipHop. נבדק ב-21 במאי 2022. {{cite web}}: (עזרה) "Future Releases for Rhythmic Radio Stations". All Access. אורכב מ-המקור ב-24 במאי 2022. נבדק ב-24 במאי 2022. {{cite web}}: (עזרה) Williams, Kyann-Sian (13 במאי 2022). "Kendrick Lamar – Mr. Morale & the Big Steppers review: a cathartic, soul-bearing autobiography". NME. נבדק ב-21 במאי 2022. {{cite journal}}: (עזרה) Trammell, Matthew (16 במאי 2022). "Kendrick Lamar: Mr. Morale & The Big Steppers". Pitchfork. ארכיון מ-16 במאי 2022. נבדק ב-21 במאי 2022. {{cite web}}: (עזרה) Ihaza, Jeff (16 במאי 2022). "Kendrick Lamar Has Been Going Through Something". Rolling Stone. נבדק ב-20 במאי 2022. {{cite journal}}: (עזרה)
Zeze

Zeze (מעוצב באותיות רישיות) הוא סינגל של הראפר האמריקאי קודאק בלאק, בהשתתפות הראפרים האמריקאים טראוויס סקוט ואופסט. השיר יצא לאור ב-12 באוקטובר 2018, על ידי חברת התקליטים אטלנטיק רקורדס, כסינגל השני מתוך אלבום האולפן השני של קודאק בלאק, Dying to Live. השיר הגיע בשיאו למקום השני במצעד הבילבורד הוט 100, ונחסם על ידי "Girls Like You" של מארון 5 בהשתתפות קארדי בי מהגעה למקום הראשון. כמו גם, הגיע למקום הראשון במצעד קנדה הוט 100. ב-18 באוגוסט 2018, קודאק בלאק שוחרר מבית הכלא לאחר שנעצר על מספר אישומים בינואר 2018. שבועיים בלבד לאחר מכן, נמצא באולפן הקלטות יחד עם טראוויס סקוט. התצלום של האמנים מקשיבים למקצב חדש, שהפך מאוחר יותר לאינסטרומנטל של "Zeze", הפך במהרה למם אינטרנטי. ב-24 באוקטובר 2018, הראפרים האמריקאים טייגה וסוואה לי פרסמו רמיקס לא רשמי לשיר בשם "Shine". ב-5 בנובמבר 2018, הראפרים הדרום קוריאנים Xbf, פריקי ו-Woozieboo הוציאו גם הם רמיקס לשיר. הראפר האמריקאי ג'וינר לוקאס פרסם גם הוא רמיקס לשיר ב-28 בנובמבר 2018, ששימש כדיס המכוון כלפי הראפר טורי ליינז. השיר זכה לתחייה מחודשת ב-2020 עקב סרטונים קצרים בפלטפורמת טיקטוק הנקראים "ZEZE Challenge". וידאו קליפ רשמי לשיר פורסם ב-23 בנובמבר 2018. בקליפ נראה הצלם שלו מבלגן את סט הצילומים וטראוויס סקוט, במאי הקליפ, מתקן את הטעויות. אופסט לא הצליח להגיע לסט אך עם זאת עלה לבמה בשביל לבצע את הבית שלו. מידע על היצירה "Zeze" באתר מיוזיק בריינז מידע על הסינגל "Zeze" באתר מיוזיק בריינז מידע על היצירה "Zeze" באתר Discogs מילות השיר "Zeze" באתר Genius סרטון השיר "Zeze" באתר יוטיוב ביל קפרי, ז'אק וובסטר השני, קיארי סיפוש, דייוויד דומאן, כריסטינה גנדי-רודגרס, ג'סטין תומאס, מרקוס פרינס Kim, Michelle (19 באוגוסט 2018). "Kodak Black Released From Jail". Pitchfork. נבדק ב-14 באוקטובר 2018. {{cite web}}: (עזרה) Mojica, Nick (7 בספטמבר 2018). "Kodak Black and Travis Scott Hit the Sutido". XXLMag. נבדק ב-14 באוקטובר 2018. {{cite web}}: (עזרה) Zidel, Alex (8 באוקטובר 2018). "Kodak Black Is Dropping His Meme-Worthy Travis Scott Collab This Week". HotNewHipHop.com. נבדק ב-14 באוקטובר 2018. {{cite web}}: (עזרה) "Tyga & Swae Lee Flip Kodak Black's "ZEZE" On "Shine"". HotNewHipHop. נבדק ב-28 באוקטובר 2018. {{cite web}}: (עזרה)
StoreYa

StoreYa (סטוריה) היא חברת הייטק ישראלית המפתחת פלטפורמת שיווק לאתרי אינטרנט ומאפשרת פרסום אוטומטי שלהם באמצעות בינה מלאכותית וכן השבחת יחס ההמרה שלהם באמצעות כלי SAAS שפיתחה. משרדי החברה ממוקמים בישראל ובגרמניה. נכון לאוקטובר 2022 סטוריה משרתת 450,000 חנויות מקוונות מ-186 מדינות. החברה נוסדה במרץ 2012 על ידי יריב דרור, אייל רייך ופאבל זאפט. מאז 2014 יש לסטוריה אינטגרציה עם 30 פלטפורמות איקומרס (מסחר מקוון) לרבות: שופיפיי, וורדפרס (ווקומרס), וויקס, אופן-קארט ועוד. מדצמבר 2016 ועד היום, נבחרה סטוריה מדי שנה להיות שותפה בכירה של גוגל (Premier partner) וזוכה לפיכך להשתמש בגרסאות ניסיוניות של מוצריה של גוגל. החברה דורגה במקום הראשון ברשימת "9 הסטארטאפים המבטיחים לשנת 2018" של ה"האפינגטון פוסט". מאוגוסט 2020 נבחרה סטוריה מדי שנה להיות שותפת פרסום של פייסבוק (FMPA – Facebook Media Partner Agency) בינואר 2022 נבחרה סטוריה על ידי סקוור להיות חלק מפתרונות הפרסום הממומן אותם היא מציעה ללקוחותיה. בין לקוחותיה של סטוריה ניתן למצוא מותגים כמו הארלי דוידסון, לגו, דיסני וכן מותגים מקומיים כמו וואלהשופס. ביולי 2012 השלימה החברה סבב פרה-סיד בסך 000,$375 ממשקיעים פרטיים (אנג'לים). בספטמבר 2014 השלימה החברה סבב סיד בסך 000,$500 מהקרן Curious Minds Israel וכן מהיזמים גיא אדרי, רן בלינקיס, גל בלינקיס וגד אנג'ל. אתר האינטרנט הרשמי של StoreYa StoreYa, ברשת החברתית פייסבוק StoreYa, ברשת החברתית אינסטגרם StoreYa, ברשת החברתית LinkedIn Nathan Resnick, 6 ways to effectively ‘get the word out’ about your new e-commerce shop, TNW | Contributors, ‏2018-02-24 (באנגלית) חתן, גלית (2021-11-02). ""בקורונה האיקומרס קיבל בוסט רציני, שימשיך לשרת אותו בעתיד"". Globes. נבדק ב-2022-10-21. CTech, “For brick-and-mortar stores in the pandemic, I believe we were the lifeboat.”, CTECH - www.calcalistech.com, ‏2022-01-13 Medium, How We Tripled Our Revenues in the Last Quarter (באנגלית) StoreYa: Google Ads & Shopping - Google Ads, Google Shopping ads, Remarketing & Facebook ads | Shopify App Store, apps.shopify.com (באנגלית) Search Results for “StoreYa” | WordPress.org (באנגלית אמריקאית) Google Ads & Google Shopping | Wix App Market | Wix.com, www.wix.com (באנגלית) OpenCart - Marketplace, www.opencart.com Looking to expand your business with the help of Google Ads experts?, Google Partners Directory (באנגלית) Google Partners, www.google.com 9 of the Most Promising Service Startups to Watch In 2018, HuffPost, ‏2017-12-22 (באנגלית) פייסבוק, באתר www.facebook.com App Integrations for Your Business | Square App Marketplace, squareup.com חתן, גלית (2022-02-02). "מה מחפש ג'ק דורסי, מייסד טוויטר, אצל סטוריה הישראלית". Globes. נבדק ב-2022-10-18. StoreYa Feed Company Profile: Valuation & Investors | PitchBook, pitchbook.com (באנגלית)
כוח 13 (ספר)

כוח 13 הוא ספר ישראלי שכתבו הסופרת והעיתונאית סמדר שיר, וראש מכון ש"י ללימודי היהדות באוניברסיטת בר-אילן אבי רט. הספר יצא לאור בשנת 2005. דניאל נער חילוני כבן 12 חולם לחגוג את בר המצווה שלו בטיסה ליורו דיסני בצרפת. כשמבין שמצפים ממנו שיניח תפילין בבר מצווה הוא מחליט לפרוש לחדרו במהלך חגיגות יום ההולדת ה-12 שלו. דניאל לא מצליח להירדם ולפתע איש מזוקן לבוש חבוש בקסדה נוחת על עץ התאנה הצומח מול חדרו, דניאל צובט את עצמו שהוא אינו חולם וביום המחרת מגלה בחדרו מזכרת, סרגל זמן זוהר. חודש לאחר מכן בראש החודש מבקר אותו שוב האיש המזוקן ויחד איתו הם טסים לספרד של המאה ה-15 והם צופים ביהודי אנוס מניח תפילין, מאז הפגישה בכל ראש חודש טסים יחד דניאל והאיש המזוקן ליעד אחר בעבר הרחוק על יהודים שנלחמו על הזכות להניח תפילין, איש אינו יודע על הטיולים הסודיים של דניאל בחברת האיש המזוקן. בסוף השנה דניאל מחליט לבסוף להניח תפילין. ספרד שנת 1492 עליית אעלה בתמר שנת 1881 אושוויץ שנת 1942 אוניית המעפילים "אקסודוס" שנת 1947 מסורבי העלייה שנת 1970 מלחמת יום כיפור שנת 1973 מבצע משה שנת 1984 כוח 13, באתר הספרייה הלאומית
לוקאס לינגור טנסן

לוקאס לינגור טנסן (בדנית: Lucas Lynggaard Tønnesen ; נולד - 13 ביולי 2000 בפרדריקסברג) הוא שחקן דני. הוא ידוע בעיקר בזכות תפקידו בסדרת הטלוויזיה בדנית, ששודרה בנטפליקס, "הגשם". טנסן נולד בשנת 2000 בקופנהגן, דנמרק. טנסן הופיע לראשונה בתיאטרון במחזה Cirkus" Summarum" בשנת 2012. בשנת 2013 הוא שיחק את התפקיד של פיליפ בסרט הקומדיה Player, ולאסה סום בארן בסדרת הטלוויזיה בגרמנית "Die Zeitfälscherin". שנה לאחר מכן הופיע טונסן בשישה פרקים של סדרת הטלוויזיה הדנית, "Tidsrejsen". בשנת 2018 ערך את הופעת הבכורה שלו בתפקיד הראשי בתור רסמוס אנדרסן בסדרת הטלוויזיה ששודרה בנטפליקס, "הגשם". העונה השנייה של הסדרה הוקרנה בבכורה במאי 2019. בשנת 2021 לוהק לתפקיד בסדרת האימה, "1899". מדיה וקבצים בנושא לוקאס לינגור טנסן בוויקישיתוף לוקאס לינגור טנסן, ברשת החברתית פייסבוק לוקאס לינגור טנסן, ברשת החברתית אקס (טוויטר) לוקאס לינגור טנסן, ברשת החברתית אינסטגרם לוקאס לינגור טנסן, במסד הנתונים הקולנועיים IMDb (באנגלית) לוקאס לינגור טנסן, במסד הנתונים הקולנועיים KinoPoisk (ברוסית) Katie Palmer, The Rain cast: Who plays Rasmus in The Rain? Meet Lucas Lynggaard Tonnesen, Express.co.uk, ‏ביולי 2020 James White, Netflix's 1899 To Arrive In November, Empire, ‏6 באוגוסט 2022
דולגופרודני

דולגופרודני (ברוסית: Долгопру́дный) היא עיר במחוז מוסקבה שברוסיה, הממוקמת כ-20 קילומטרים (12 מיל) מצפון למרכז העיר מוסקבה. בשנת 2010 התגוררו בעיר כ-90,000 תושבים, לעומת 68,000 בלבד ב-2002. שטחה של דולגופרודני גובל עם מוסקבה בדרום ובמזרח, חימקי בדרום־מערב, ותעלת מוסקבה. מצפון לעיר ממוקם מאגר קלאזמינסקוי. העדויות הראשונות לקיומו של היישוב הן מהמאה ה-17. בעשור הראשון של המאה ה-20 נבנתה מסילת רכבת באזור, כאשר תחנת הרכבת נחנכה ב-1914. היישוב כאשר ב-1931 נפתח מפעל לייצור ספינות אוויר. במשך מספר שנים במהלך שנות ה-30 שונה שם היישוב לדיריז'בלסטרוי ("בניית ספינת אוויר"). בשנת 1951, המכון לפיזיקה וטכנולוגיה של מוסקבה ("פיזיטק"), עבר לדולגופרודני, ובניית הקמפוס הנוכחי שלו החלה בדרום העיר. כיום פועלות בדולגופרודני תעשיות הנדסיות לבניית מכונות וייצור וכימיקלים. העיר מתפתחת רבות, עם בנייה רבה של אזורי מסחר ומגורים. זאת לאור מיקומה הנוח של דולגופרודני ובעקבות הביקוש הגובר לנדל"ן בפרברי מוסקבה. הכנסייה המקומית תחנת הרכבת דולגופרודנאיה (אנ'), הכלולה במערכת הקוטרים המרכזיים של מוסקבה מכון לפיזיקה וטכנולוגיה של מוסקבה בית תרבות מדיה וקבצים בנושא דולגופרודני בוויקישיתוף אתר האינטרנט הרשמי של דולגופרודני דולגופרודני, באתר אנציקלופדיה בריטניקה (באנגלית)
אלכסנדר בויינוב

אלכסנדר ניקולייביץ' בויינוב (ברוסית: Александр Николаевич Буйнов; נולד ב-24 במרץ 1950) הוא זמר, מוזיקאי, מלחין, איש בידור, שחקן קולנוע סובייטי ורוסי; אמן העם של הפדרציה הרוסית (2010). חבר במפלגת רוסיה המאוחדת. אלכסנדר בויינוב נולד ב־24 במרץ 1950 במוסקבה. בשנות ה-50 התיישב בדירה קהילתית במוסקבה. בצעירותו הוא סבל מפגיעה בעין וראייתו ירדה למינוס חמש. בויינוב פגש בשנות בית הספר את אלכסנדר גראדסקי (אנ'). הוא ערך את הופעת הבכורה שלו כנגן קלידים בהרכב "Skomorokhi" שיצר גראדסקי, שם הכריז על עצמו כמלחין. הוא עזב את הלהקה עקב השירות הצבאי. שירת בכוחות הטילים בעיר אלייסק שבשטח אלטאי. מ-1973 עד מאי 1989, הוא היה נגן הקלידים של הלהקה וסיוליה רביאטה שבו זכה לפופולריות בכל ברית המועצות. במסגרת הלהקה הקליט שירים פופולריים רבים. מאז מאי 1989 בויינוב החל בקריירת סולו. מדיה וקבצים בנושא אלכסנדר בויינוב בוויקישיתוף אתר האינטרנט הרשמי של אלכסנדר בויינוב (ברוסית) אלכסנדר בויינוב, ברשת החברתית פייסבוק אלכסנדר בויינוב, ברשת החברתית אקס (טוויטר) אלכסנדר בויינוב, ברשת החברתית אינסטגרם אלכסנדר בויינוב, סרטונים בערוץ היוטיוב אלכסנדר בויינוב, במסד הנתונים הקולנועיים IMDb (באנגלית) אלכסנדר בויינוב, במסד הנתונים הקולנועיים KinoPoisk (ברוסית) אלכסנדר בויינוב, באתר ספוטיפיי אלכסנדר בויינוב, באתר MusicBrainz (באנגלית) אלכסנדר בויינוב, באתר דיזר אלכסנדר בויינוב, באתר Discogs (באנגלית) Александр Буйнов - биография, новости, личная жизнь, фото, видео, stuki-druki.com (ברוסית) ערך זה הוא קצרמר בנושא מוזיקאים ובנושא רוסיה. אתם מוזמנים לתרום לוויקיפדיה ולהרחיב אותו.
יחסי מזרח טימור – מקסיקו

יחסי מזרח טימור–מקסיקו הם היחסים הדיפלומטיים בין הרפובליקה הדמוקרטית של מזרח טימור למדינות המקסיקניות המאוחדות. שתי המדינות חברות באו"ם. במהלך משאל העם לעצמאות מזרח טימור ב-1999, התגברה האלימות במזרח טימור. לחץ פנימי הוביל את משלחת האומות המאוחדות במזרח טימור (UNAMET) לפרוס כוחות ברחבי המדינה עד 30 באוגוסט 1999, היום בו היה אמור להתקיים משאל העם. כדי לנהל את משאל העם, האו"ם ביקש ממכון הבחירות הפדרלי של מקסיקו לספק סיוע טכני למזרח טימור בשני תחומים ספציפיים, ביצירת מרשם בחירות ובלוגיסטיקה לבחירות. התמיכה של מקסיקו החלה ב-2 ביוני והסתיימה ב-30 באוגוסט של אותה שנה. ב-20 במאי 2002, מזרח טימור קיבלה את עצמאותה מאינדונזיה. בטקס העצמאות השתתף סגן שר החוץ של מקסיקו מיגל מרין בוש. מקסיקו הכירה מיד בעצמאותה של מזרח טימור, והפכה למדינה השנייה באמריקה הלטינית שעושה זאת. כחברה לא קבועה במועצת הביטחון של האו"ם, הצביעה מקסיקו בעד החלטה 1414 של מועצת הביטחון של האו"ם הממליצה לקבל את מזרח טימור לאומות המאוחדות. ב-26 בספטמבר 2003, שתי המדינות כוננו יחסים דיפלומטיים. במאי 2008 ערך שר החוץ של מזרח טימור, זקריאס דה קוסטה, ביקור רשמי במקסיקו, והפך לפקיד הממשל הבכיר ביותר ממזרח טימור שביקר במקסיקו. במהלך פגישה עם שרת החוץ המקסיקנית, פטרישיה אספינוסה קנטלאנו, שתי המדינות דנו בעניין חיזוק היחסים הדו-צדדיים בין שתי המדינות. שני השרים הסכימו לשתף פעולה במסגרת האו"ם, שם ניתן למצוא נושאים בעלי עניין משותף בין המדינות. באפריל 2014, משלחת ממזרח טימור השתתפה במפגש הראשון בדרג הגבוה של הפסגה העולמית לשיתוף פעולה יעיל לפיתוח במקסיקו סיטי. בשנת 2018, הסחר בין מזרח טימור למקסיקו הסתכם ב-287 אלף דולר. היצוא העיקרי של מזרח טימור למקסיקו כולל חלקים למכשירי טלפון, וסחורה לקידום תעשיית הקפה. למקסיקו אין יצוא רשום למזרח טימור. מזרח טימור מיוצגת במקסיקו באמצעות שגרירותה בוושינגטון די. סי., בירת ארצות הברית. מקסיקו מיוצגת במזרח טימור באמצעות שגרירותה בג'קרטה, בירת אינדונזיה. בנוסף מקסיקו מחזיקה בקונסוליית כבוד בדילי, בירת מזרח טימור. מדיה וקבצים בנושא יחסי מזרח טימור – מקסיקו בוויקישיתוף ONU y la construcción de la República Democrática de Timor-Leste (page 29 - in Spanish) Bilateral relations between Mexico and East Timor (in Spanish) Nuevos espacios para México en Asia-Pacifico (in Spanish) Mexican Ministry of the Economy: East Timor (in Spanish) Embassy of East Timor in the United States Embassy of Mexico in Indonesia
יחסי יוון – מזרח טימור

יחסי יוון–מזרח טימור הם היחסים היחסים הבין-מדינתיים בין הרפובליקה ההלנית לרפובליקה הדמוקרטית של מזרח טימור. "קבוצת התמיכה היוונית במזרח טימור" היה ארגון לא ממשלתי ביוון שפעל למען עצמאותה של מזרח טימור מאינדונזיה. מזרח טימור ויוון כוננו יחסים דיפלומטיים ב-4 באפריל 2003. אזרחי מזרח טימור פטורים מדרישת ויזה בכניסה למדינות שנגן (ביניהן יוון). גם אזרחי יוון נהנים מנסיעה ללא ויזה למזרח טימור. נכון לשנת 2018, המשרד הסטטיסטי של מזרח טימור אינו מצביע על יחסי סחר בין יוון למזרח טימור. ליוון אין נציגות דיפלומטית במזרח טימור. שגרירות יוון בסינגפור אחראית על ענייני המדינה במזרח טימור. למזרח טימור אין נציגות דיפלומטית ביוון. שגרירות מזרח טימור בבריסל (בירת בלגיה והאיחוד האירופי) אחראית על ענייני המדינה ביוון. מדיה וקבצים בנושא יחסי יוון – מזרח טימור בוויקישיתוף ETAN: List of East Timor Support and Solidarity Groups Worldwide, abgerufen am 24. Januar 2018. United Nations Dag Hammarskjöld Library: DIPLOMATIC RELATIONS BETWEEN TIMOR-LESTE AND ... AS OF ..., abgerufen am 21. Januar 2018. Eingeführt mit der am 9. Juni 2014 in Kraft getretenen תבנית:EU-Verordnung vom 15. Mai 2014. Außenministerium Griechenlands: Visas for Greeks travelling abroad, abgerufen am 24. Januar 2018. Direcção-Geral de Estatística: External Trade Statistics Annual Reports 2018, abgerufen am 17. April 2019. Außenministerium Griechenlands: Timor Leste, abgerufen am 2. November 2019.
יחסי איחוד האמירויות הערביות – מזרח טימור

יחסי איחוד האמירויות הערביות–מזרח טימור הם היחסים הבין-ממשלתיים בין האמירויות הערביות המאוחדות לרפובליקה הדמוקרטית של מזרח טימור. מזרח טימור ואיחוד האמירויות הערביות כוננו יחסים דיפלומטיים ב-13 בנובמבר 2009. בשנת 2003, ראש ממשלת מזרח טימור, מארי אלקטירי, ביקר באיחוד האמירויות הערביות . בשנת 2014, ראש ממשלת מזרח טימור, שננה גוסמאו, השתתף בפורום הכלכלי האסלאמי העולמי העשירי (WIEF). שרת החוץ של מזרח טימור, אדלג'יזה מגנו, ביקרה באמירויות במסגרת אקספו 2020. אזרחי מזרח טימור נדרשים להוציא אשרת ויזה כדי להיכנס לאיחוד האמירויות הערביות. בשנת 2018, משרד הסטטיסטיקה של מזרח טימור רשם יבוא מאיחוד האמירויות הערביות למזרח טימור בשווי 1,749,000 דולר אמריקאי (ירידה לעומת שנת 2016, בה היבוא למזרח טימור מאיחוד האמירויות היה בשווי 2,911,000 דולר אמריקאי). דבר זה מציב את איחוד האמירויות הערביות במקום ה-20 (בשנת 2016 הוצבה במקום 14) בין שותפות הסחר של מזרח טימור. בנוסף, בוצע ייצוא חוזר ממזרח טימור לאיחוד האמירויות הערביות בסכום של 19,000 דולר (מקום 20, בשנת 2016: 26,000 דולר). מזרח טימור השתתפה באקספו 2021 שבדובאי והייתה אחת מ-50 מדינות שהורשו למכור סחורה לדובאי. הסוחרים התעניינו במיוחד בקפה ובוניל, והשקיעו במגזרי הנפט והתיירות של מזרח טימור. לאיחוד האמירויות הערביות אין נציגות דיפלומטית במזרח טימור. שגרירות איחוד האמירויות בג'קרטה, בירת אינדונזיה, אחראית על ענייניה של איחוד האמירויות במזרח טימור. למזרח טימור יש קונסול כבוד בביירות (בירת לבנון), ג'וזף עיסא, האחראי גם על ענייני המדינה באיחוד האמירויות הערביות. United Nations Digital Library: Diplomatic Relations Between Timor-Leste and United Arab Emirates as of 13 Nov. 2009, abgerufen am 21. Januar 2018. KUNA: Kuwait, East Timor are bound with strong relations, 2. Juni 2007, abgerufen am 12. Januar 2018. Regierung Osttimors: Prime Minister attend the 10th World Islamic Economic Forum at Dubai, abgerufen am 20. Januar 2018. Außenministerium Osttimors: Abu Dhabi, 2 dezembru 2021 - Ministra Negósius Estranjeirus no Kooperasaun Repúblika Demokrátika Timor-Leste, Sua Exelénsia Dra. Adaljiza Magno hala'o vizita kortezia ba S.E. Ahmed bin Ali Al Sayegh, Ministru Estadu Negósius Estranjeirus no Kooperasaun Internasionál husi Emirates Árabes Unidus (EAU) ba rejíaun Ázia Pasífiku, 6. Dezember 2021, abgerufen am 18. Dezember 2021. Visa HQ: United Arab Emirates Visa for Timor Leste passport holder, abgerufen am 20. Januar 2018. Tatoli: Timor-Leste entre os 50 países que podem vender produtos no Dubai, 9. Dezember 2021, abgerufen am 9. Dezember 2021. Joseph Issa: Signature du contrat de participation de Timor-Leste à Dubaï Expo 2020-21, abgerufen am 20. Januar 2018.